b"\n_START_ARTICLE_\nSilbermond\n_START_SECTION_\nNastanek in predhodniki\n_START_PARAGRAPH_\n\xc4\x8clani skupine Silbermond so se spoznali leta 1998 pri glasbenem projektu Ten Sing. Skupaj z dvema drugima \xc4\x8dlanoma so najprej sestavljali skupino Exakt. Po dveh letih in \xc5\xa1tevilnih jamsessions so sprejeli odlo\xc4\x8ditev, da bodo ustanovili skupino z imenom JAST (izraz je sestavljen iz za\xc4\x8detnic imen vseh \xc5\xa1tirih \xc4\x8dlanov). Prvih nekaj mesecev je bil njihov repertoar sestavljen predvsem iz priredb in le redkih lastnih kompozicij v angle\xc5\xa1\xc4\x8dini. Z njimi so se udele\xc5\xbeili treh tekmovanj. Na tekmovanju BEAT 2000 so zasedli prvo mesto. Junija leta 2001 so bili na tekmovanju Soundcheck izbrani za drugo najbolj\xc5\xa1o \xc5\xa1olsko skupino de\xc5\xbeele Sa\xc5\xa1ke. Istega leta so si avgusta prislu\xc5\xbeili nagrado za mlade talente Music Act.\n_START_SECTION_\nZa\xc4\x8detki kot Silbermond\n_START_PARAGRAPH_\nS svojimi angle\xc5\xa1kimi besedili je bila skupina zelo nezadovoljna, kar jo je pripeljajo nazaj k njihovemu maternemu jeziku, nem\xc5\xa1\xc4\x8dini. Jeseni 2001 so nastale prve nem\xc5\xa1ke pesmi, ki so jih v naslednjih mesecih dopolnjevali z novimi kompozicijami. Maja 2002 so na Hutbergu pri kraju Kamenz kot predskupina skupine Puhdys pred zanje do takrat naj\xc5\xa1ir\xc5\xa1im ob\xc4\x8dinstvom prvi\xc4\x8d predstavili svoje nove pesmi. Mesec dni kasneje so mladi glasbeniki skupaj s privatno radijsko postajo Radio PSR od\xc5\xa1li na dvotedensko turnejo po Sa\xc5\xa1ki, kjer so prvi\xc4\x8d nastopili z imenom Silbermond. Ime Silbermond je bil med iskanjem novega imena prvi predlog, ki je bil mladim ustvarjalcem nemudoma v\xc5\xa1e\xc4\x8d. Sledil je nastop 5. julija 2002 pred ve\xc4\x8d kot 10.000 glavo mno\xc5\xbeico na desetem rojstnem dnevu Radia PSR v Areni Leipzig. Leta 2003 so dobili nagrado Lucky Star. Da bi izbolj\xc5\xa1ali svoje mo\xc5\xbenosti za uspe\xc5\xa1no nadaljevanje glasbene kariere, so se \xc4\x8dlani skupine preselili v Berlin. Televizija SAT1 je celotno selitev spremljala kot doumentarni film pod imenom Der hart Weg zum Ruhm (Te\xc5\xbeka pot do slave). Januarja 2004 so Silbermond v vlogi predskupine spremljali Jeanette Biedermann na njeni turneji. Marca je iz\xc5\xa1el njihov singel Mach's dir selbst (Naredi si sam). Prvi album Veschwende deine Zeit (Zapravljaj svoj \xc4\x8das) je nastal s pomo\xc4\x8djo producentov zalo\xc5\xbebe Valicon Inga Politza in Bernda Wendlandta, ki sta sodelovala \xc5\xbee z mnogimi drugimi skupinami, kot so Bell, Book&Candle in Angelzoom. Album Verschwende deine Zeit (Zapravljaj svoj \xc4\x8das) je dosegel dvojno platinasto plo\xc5\xa1\xc4\x8do v Avstriji in Nem\xc4\x8diji. Bili so odlikovani z nagrado New Faces \xc4\x8dasopisa Bunte, prav tako pa so se uspeli leta 2004 s svojo pesmijo Symphonie (Simfonija) uvrstiti med 10 najbolj\xc5\xa1ih singlov nem\xc5\xa1ke glasbene lestvice. Od konca leta 2004 je skupina ve\xc4\x8dino \xc4\x8dasa pre\xc5\xbeivela na turneji. Aprila 2005 je iz\xc5\xa1la njihova prva zgo\xc5\xa1\xc4\x8denka Verschwende deine Zeit (Zapravljaj svoj \xc4\x8das) - live, ki je bila posneta na \xc5\xa1tevilnih koncertih preteklega leta. Dosegla je zlati status. Marca je po albumu Verschwende deine Zeit (Zapravljaj svoj \xc4\x8das) iz\xc5\xa1la nova pesem Zeit f\xc3\xbcr Optimisten (\xc4\x8cas za optimiste). 2. julija 2005 so se udele\xc5\xbeili koncerta Live-8 v Berlinu, hkrati pa so \xc5\xa1e isti ve\xc4\x8der stali na odru Open-Air koncerta v M\xc3\xbcnstru na jubilejni proslavi tamkaj\xc5\xa1njega Bistuma.\n_START_SECTION_\nDrugi album\n_START_PARAGRAPH_\n21. aprila 2006 je ob glasni medijski podpori iz\xc5\xa1el njihov drugi album z naslovom Laut gedacht (Mi\xc5\xa1ljeno na glas). Prvi singel s tega albuma Unendlich (Neskon\xc4\x8dno) je iz\xc5\xa1el 31. marca 2006. Po turneji, ki se je odvijala predvsem po halah in manj\xc5\xa1ih \xc5\xa1portnih dvoranah, so maja 2006 napovedali novi singel Meer sein (Biti morje), ki je iz\xc5\xa1el 7. julija 2006. Tretji singel iz drugega albuma je bila pesem Das Beste (Najbolj\xc5\xa1e), ki je pri\xc5\xa1el na tr\xc5\xbei\xc5\xa1\xc4\x8de 6. oktobra in kot novinec nemudoma privihral na prvo mesto nem\xc5\xa1le Single-parade hitov. Premium/Maxi-CD zaobjema \xc5\xa1tiri verzije skladbe Das Beste (Najbolj\xc5\xa1e), in sicer Single-razli\xc4\x8dico, alternativno razli\xc4\x8dico, v \xc5\xbeivo s koncerta v Kamenzu, instrumentalno razli\xc4\x8dico in glasbeni video. Med drugim lahko na Premium/Maxi-CDju najdemo \xc5\xa1e novi posnetek njihovega tretjega singla Symphonie (Simfonija), ki je bil posnet skupaj z Nem\xc5\xa1kim filmskim orkestrom Babelsberg (Deutscher Filmorchester Babelsberg) pod vodstvom Scotta Lawtona. To razli\xc4\x8dico so 6. oktobra 2006 na podelitvi nagrade Comet zaigrali v \xc5\xbeivo. 8. Decembra 2006 je njihova prijateljska srednjeve\xc5\xa1ka rock skupina In Extremo izdala Best-Of-CD, na katerem so -poleg mnogih drugih gostujo\xc4\x8dih skupin- tudi Silbermond posneli svojo razli\xc4\x8dico pesmi Die Gier (Pohlep). 30. marca 2007 je iz\xc5\xa1la \xc4\x8detrta in zadnja singel-izdaja Das Ende vom Kreis (Konec kroga).\n_START_SECTION_\nSodelovnje z drugimi glasbeniki in tretji album\n_START_PARAGRAPH_\nV letu 2008 je skupina v sodelovanju z drugimi avtorji izdala mnogo uspe\xc5\xa1nih stvaritev: Der Deal (Dogovor) s pomembnim in zelo znanim nem\xc5\xa1kim izvajalcem Udom Lindenbergom, ki je iz\xc5\xa1el na njegovem zelo uspe\xc5\xa1nem albumu, Stark wie zwei (Mo\xc4\x8dan kot dva). Kasneje so skupaj z reperjem Curse izdali singel Bis zum Schluss (Do konca), ki je takoj dosegel prvo mesto na glasbeni lestvici Top-Ten. Za tem je iz\xc5\xa1la nova, s kubanskimi zvoki zaznamovana razli\xc4\x8dica Symphonie (Simfonije) na Rhythms del Mundo-Cubano Alem\xc3\xa1n. Tretji album skupine Silbermond z naslovom Nichts passiert (Ni\xc4\x8d se ne zgodi) je iz\xc5\xa1el 20. marca 2009. \xc5\xbde v prvem tednu je v Nem\xc4\x8diji, Avstriji in \xc5\xa0vici osvojil prvo mesto na tamkaj\xc5\xa1njih glasbenih lestvicah. Pred tem pa je iz\xc5\xa1el singel Irgendwas bleibt (Nekaj ostaja), ki se je prav tako nemudoma povzpel na prvo mesto prodajne lestvice. Album so kar v prvih dveh tednih uspeli 100.000x prodati po vsej Evropi.\n_START_SECTION_\nStil\n_START_PARAGRAPH_\nSilbermond se sami opisujejo kot rock skupino. \xc4\x8ceprav so kot singli doslej iz\xc5\xa1le vglavnem le balade, kot so: Symphonie (Simfonija), Unendlich (Neskon\xc4\x8dno), Durch die Nacht (Skozi no\xc4\x8d) ali Das Beste (Najbolj\xc5\xa1e), so te le manj\xc5\xa1i del celotnega repertoarja skupine. Ve\xc4\x8dinoma pa njihov glasbeni stil dolo\xc4\x8dajo hitri in instrumentalno zaznamovane skladbe. Na svojih koncertih uporabljajo raznoraznne efekte in komi\xc4\x8dne elemente.\n_START_SECTION_\nZavzemanje\n_START_PARAGRAPH_\nSilbermond so znani po tesnem odnosu z obo\xc5\xbeevalci. Ve\xc4\x8dinoma mlado ob\xc4\x8dinstvo skupine je -predvsem prek interneta- za\xc4\x8delo mnogo razli\xc4\x8dnih akcij, ki jih skupina nadvse podpira. Pri tem je potrebno omeniti finan\xc4\x8dno podporo dobrodelne akcije Obo\xc5\xbeevalci pomagajo (Fans helfen) kot tudi izpeljavo dobrodelnih koncertov. Med drugim se skupina zavzema za pomo\xc4\x8d drugim mladim skupinam iz svoje regije, tako da jim na primer - v vlogi predskupine - omogo\xc4\x8dijo nastopati na svojih koncertih. 21. avgusta 2007 so Silbermond z udele\xc5\xbebo na delavnici v kraju Leinefelde-Worbis ustanovili nov projekt, Glasba pomaga (Musik hilft), pri katerem bi naj znane skupine pre\xc5\xbeivele en dan z mladimi \xc5\xa1e neuveljavljenimi glasbeniki, predvsem iz socialno ogro\xc5\xbeenih prodro\xc4\x8dij in jim posku\xc5\xa1ale podati svoje znanje.\xc2\xa0\xc2\xbb Za znano skupino je to lahko res le en dan. Za mlade ljudi pa tak\xc5\xa1no sre\xc4\x8danje lahko pomeni pravi \xc5\xbeivljenjski preobrat. Da svoje idole ne ob\xc4\x8dudujejo le na odru ali na televiziji, pa\xc4\x8d pa jih lahko enkrat vidijo iz o\xc4\x8di v o\xc4\x8di in imajo to izjemno prilo\xc5\xbenost z njimi vaditi, govoriti in jih spoznavati,\xc2\xab\xc2\xa0je ena izmed sodelujo\xc4\x8dih pri organizaciji, Judith Brunk, povedala \xc4\x8dasopisu Th\xc3\xbcringer Allgemeine. Prav tako skupina Silbermond izkazuje solidarnost lu\xc5\xbei\xc5\xa1kosrbskemu ljudstvu, tako da med drugim tudi javno izra\xc5\xbeajo svoje nasprotovanje proti zmanj\xc5\xa1anju njihovih sredstev za bolj\xc5\xa1i nadaljnji razvoj. Leta 2008 so spodbujali mlado skupino Jenix v okviru projekta IdeenSounds, iniciative, ki si je zadala za cilj, da bo trajno, na dolgi rok in neodvisno od komercialnih pravil igre podpirala glasbeni nara\xc5\xa1\xc4\x8daj."